място изисква да се предвиди и втори език, управителят на инфраструктура отговаря за определянето на географските граници за ползването му.
 4.2.2.Спецификации, отнасящи се за влаковете
 4.2.2.1.Видимост на влака
 4.2.2.1.1Общо изискване
 Железопътното предприятие осигурява оборудването на влаковете със средства, показващи предния и задния край на влака.
 4.2.2.1.2Преден край
 Железопътното предприятие осигурява ясна видимост и разпознаваемост на приближаващия се влак като такъв, посредством наличието и разположението на включени бели светлини в предния му край.
 На челната страна на предния край на водещото возило на влака трябва да бъдат монтирани три светлини под формата на равнобедрен триъгълник, както е показано по-долу. Тези светлини трябва да светят винаги, когато влакът се води от този край.
 Предните светлини оптимизират забележимостта на влака (предни сигнални светлини), осигуряват достатъчна видимост за машиниста (фарове) и при условия на слаба осветеност не заслепяват машинистите на влаковете, идващи в обратната посока.
 Междинното разстояние, височината над релсите, диаметърът, интензитетът на светлините, размерите и формата на светлинния сноп при работа както през деня, така и през нощта, са определени в ТСОС за подвижния състав (наричана оттук нататък ТСОС „Подвижен състав“).
 До датите, посочени по-долу за хармонизиране на разпоредбите за сигнализацията в задния край на влака съгласно раздел 4.2.2.1.3.2, светлинният интензитет на предната светлина на возилото трябва да съответства на точка (5) от раздел 4.2.7.1.1 от приложението към Регламент (ЕС) 1302/2014
 4
 (ТСОС „Подвижен състав – локомотиви и пътнически подвижен състав“), за да може то да получи достъп до железопътните линии, определени в РИНФ, по които се прилага движение при определени условия.
 4.2.2.1.3Заден край
 Железопътното предприятие осигурява изискваните средства, указващи задния край на влака. Сигналът на задния край на влака присъства само на задната част на последното возило на влака. Той трябва да се вижда както е показано по-долу.
 4.2.2.1.3.1Пътнически влакове
 Сигналът на задния край на пътнически влак се състои от две постоянни червени светлини на една и съща височина по напречната ос над буферите.
 4.2.2.1.3.2Товарни влакове
 Сигналът на задния край на товарен влак се състои от два светлоотразителя на една и съща височина по напречната ос над буферите. Смята се, че всеки влак, оборудван с 2 постоянни червени светлини, също изпълнява това задължение.
 Светлоотразителите са в съответствие с допълнение Д към ТСОС „Вагони“ и имат показаната по-долу форма с бели странични триъгълници и червен горен и долен триъгълник:
 Светлоотразителните табели трябва да бъдат на една и съща височина по напречната осева линия над буферите.
 Особени случаи:
 Белгия, Франция, Италия, Португалия, Испания и Обединеното кралство могат да продължат да прилагат нотифицираните национални правила, които изискват товарните влакове да бъдат оборудвани с 2 постоянни червени светлини като условие да се движат по участъци от техните мрежи, когато това е оправдано от вече прилаганите експлоатационни практики и/или националните правила, които са нотифицирани преди края на януари 2019 г.
 Доклади:
 Най-късно до 30 септември 2020 г. съответните държави членки представят на Комисията доклади относно използването от тях на светлоотразители, като определят всякакви сериозни пречки за планираното премахване на националните правила.
 Сътрудничество със съседни държави:
 Междувременно засегнатите държави членки, по-специално по искане на железопътните предприятия, извършват оценка